།ཡང
དག་པར་ནི་བསྒྱུར་བ་མཐའ་ངག་རབ་ཏུ་འཐོབ་པར་འགྱུར།།མི་གཡོའི་སར་གནས་རྣམ་རྟོག་མེད་པ་དེས།།སྟོང་གསུམ་བརྒྱ་ཕྲག་སྟོང་བསྡོམས་འཇིག་རྟེན་ན།།རྡུལ་ཚད་ཇི་སྙེད་ཡོད་པ་དེ་རྣམས་དང་།།གྲངས་མཉམ་ཡོན
ཏན་དག་ནི་འཐོབ་པར་འགྱུར།།ལེགས་པའི་བློ་གྲོ་ས་ལ་གནས་པ་ཡི།།བྱང་ཆུབ་སེམས་དེས་སྔར་བསྟན་ཡོན་ཏན་དག།གྲངས་མེད་བརྒྱ་ཕྲག་སྟོང་དུ་ཡང་དག་པར།།བསྡོམས་པ་སྐྲག་བཅུའི་རྡུལ་ཚད་ཐོབ་པར་འགྱུར།།དེ
ཤིག་བཅུ་པ་འདིར་དེའི་ཡོན་ཏན་དག།ངག་གི་སྤྱོད་ཡུལ་ལས་ཆེས་འདས་འགྱུར་ཞིང་།།ངག་གི་སྤྱོད་ཡུལ་མ་ཡིན་བསྡོམས་རྣམས་ནི།།རྡུལ་དག་ཇི་སྙེད་ཡོད་པ་དེ་སྙེད་འགྱུར།།བ་སྤུའི་ཁྲིང་བུར་བྱང་ཆུབ་སེམས་རྣམས་དང་།།
ལྷན་ཅིག་རྫོགས་སངས་རྒྱས་སྲུ་བགྲྀང་འདས་དང་།།དེ་བཞིན་ལྷ་དང་ལྷ་མིན་མི་དག་ཀྱང་།།སྐད་ཅིག་སྐད་ཅིག་ལ་ནི་སྟོན་པར་ནུས།།གང་ཕྱིར་ནམ་མཁའ་དྲི་མ་མེད་ལ་ཟླ་སྐད་གསལ་བར་གྱུར་པའི་ཕྱིར།།སྔོན་ཚེ་སྟོབས།
བཅུ་སྐྱིད་པའི་ས་ལ་ཁྱོད་ཀྱི་སླར་ཡང་འབད་གྱུར་ཅིང་།།འོག་མིན་དུ་ནི་གང་གི་དོན་དུ་འབད་གྱུར་གོ་འཕང་མཆོག་ཞི་བ།།ཡོན་ཏན་མཐའ་ནག་མཐར་ཐུག་མཚུངས་པ་མེད་དེ་ཁྱོད་ཀྱིས་བརྙེས།།ཇི་ལྟར་སྣོད་ཀྱི་དབྱེ་བས

མཁའ་ལ་དབྱེ་བ་མེད་དེ་ལྟར།།དངོས་བྱས་དབྱེ་བ་འགའ་ཡང་དེ་ཉིད་ལ་མེད་དེ་ཡི་ཕྱིར།།རོ་མཉམ་ཉིད་དུ་ཡང་དག་ཐུགས་སུ་ཆུད་པར་མཛད་གྱུར་ན།།མཁྱེན་བཟང་ཁྱོད་ཀྱིས་སྐད་ཅིག་གིས་ནི་ཤེས་བྱ་ཐུགས་སུ་ཆུད།།
གང་ཚེ་ཞི་བ་དེ་ཉིད་ཡིན་ན་དེ་ལ་བློ་གྲོས་འཇུག་མི་འགྱུར།།བློ་མ་ཞུགས་པར་ཤེས་བྱའི་ཡུལ་ཅན་ངེས་པར་རིགས་པའང་མ་ཡིན་ལ།།ཀུན་ནས་ཤེས་མེད་པ་ནི་ཤེས་པར་ཇི་ལྟར་འགྱུར་ཏེ་འགལ་བར་འགྱུར།།མཁྱེན་པོ་མེད་པར་ཁྱེད
ཀྱིས་གཞན་ལ་འདི་ལྟའོ་ཞེས་སུ་ཞིག་སྟོན།༡།གླེང་ཚེ་སྐྱེ་མེད་དེ་ཉིད་ཡིན་ཞིང་བློ་ཡང་སྐྱེ་བ་དང་བྲལ་པ།།དེ་ཚེ་དེ་རྣམ་སྟེན་ལས་དེ་ཡིས་དེ་ཉིད་རྟོགས་པ་ལྟ་བུ་སྟེ།།ཇི་ལྟར་སེམས་ནི་གང་གི་རྣམ་པ་ཅན་དུ་འགྱུར་བ་དེ་ཡིས་ཡུས།།དེ
ཡོངས་ཤེས་པ་དེ་བཞིན་ཐ་སྙད་ཉེ་བར་བརྟེན་ནས་རིག་པ་ཡིན།།དེ་ཡི་ལོངས་སྤྱོད་རྫོགས་སྐུ་བསོད་ནམས་ཀྱིས།།ཟིན་དང་སྤྲུལ་པ་མཁའ་གཞན་ལས་དེའི་མཐུས།།སྒྲ་གང་ཆོས་ཀྱི་དེ་ཉིད་སྟོན་འགྱུར་པ།།དེ་ལས་འཇིག་རྟེན
ཀྱིགྱིཀྱིགྱིས་ཀྱང་དེ་ཉིད་རིག༡།ཇི་ལྟར་རྫ་མཁན་སྟོབས་ཆེན་ལྡན་པས་འདིར་།།ཡུན་རིང་ཆེས་འབད་པས་བསྐོར་འཁོར་ལོ་ནི།།དེའི་རྩོལ་དེ་ལྟར་སྐྱེས་པ་མེད་བཞིན་དུའང་།།འཁོར་ཞིང་བུམ་པ་ལ་སོགས་རྒྱུར་མཐོང་ལྟར།།
བཞིན་ད་ལྟ་སྐྱེས་རྩོལ་མེད་བཞིན་དུ།།ཆོས་ཀྱི་བདག་ཅན་སྐུ་ཉིད་ལ་བཞུགས་དེའི།།འཇུག་པ་སྐྱེ་བོའི་དགེ་དང་སྨོན་ལམ་གྱི།།ཁྱད་པར་གྱིས་འཕངས་ལས་ཆེས་བསམ་མི་ཁྱབ།༡།ཤེས་བྱའི་བུད་ཤིང་སྐམ་པོ་མ་ལུས་པ།

བསྲེགས་པས་ཞི་དེ་རྒྱལ་རྣམས་ཆོས་སྐུ་སྟེ།།དེ་ཚེ་སྐྱེ་བ་མེད་ཅིང་འགག་པ་མེད།།སེམས་འགོས་པས་དེ་སྐུ་ཡིས་མངོན་སུམ་མཛད།༧།ཞི་སྐུ་དཔག་བསམ་ཤིང་ལྟར་གསལ་གྱུར་ཅིང་།།ཡིད་བཞིན་ནོར་བུ་ཇི་བཞིན་རྣམ་མི་རྟོག།འགྲོ་གྲོལ
བར་དུ་འཇིག་རྟེན་འབྱོར་སླད་རྟག།འདི་ནི་སྤོས་དང་བྲལ་ལ་སྣང་བར་འགྱུར།།ཐུབ་དབང་དུས་གཅིག་ཁོ་ནར་དེའི་རྒྱུ་མཐུན།།གཟུགས་སྐུ་གཅིག་ལ་རང་གི་སྐྱེ་གནས་སྐབས།།སྔར་འགགས་གསལ་དང་མ་འཆོལ་བྱུང་ཚུལ་ནི།།མ་ལུས་ཀྱིས
བཀྲ་མཐའ་དག་སྟོན་པར་མཛད།།སངས་རྒྱས་ཞིང་ཇི་འདྲང་ཐུབ་དབང་དེ་དང་།།དེ་དག་སྐུ་སྤྱོད་མཐུ་སྟོབས་ཇི་འདྲ་དང་།།ཉན་ཐོས་དགེ་འདུན་ཇི་སྙེད་ཇི་ལྟ་དང་།།བྱང་ཆུབ་སེམས་རྣམས་དེར་གཟུགས་ཇི་འདྲ་དང་།།ཇི་འདྲའི་ཆོས་དང་དེར་བདག
ཇི་འདྲ་དང་།།ཆོས་ཐོས་སྤྱོད་པ་གང་ལ་སྤྱད་པ་དང་།།སྦྱིན་གང་ཇི་ཙམ་དེ་དག་ལ་ཕུལ་བ།།དེ་ནི་མ་ལུས་སྐུ་གཅིག་ལ་སྟོན་མཛད།།དེ་བཞིན་ཚུལ་ཁྲིམས་བཟོད་བརྩོན་ཏིང་འཛིན་དང་།།ཤེས་རབ་སྤྱོད་ཚེ་སྦར་གྱི་གནས་སྐབས་གང་།།མཚང་མེད་དེ།།
དག་ཉིད་སྤྱོད་པ་ཀུན།།སྐུ་ཡི་བ་སྤུའི་ཁུང་བུར་འང་གསལ་བར་སྟོན།།སངས་རྒྱས་གང་དག་འདས་དང་འབྱུང་འགྱུར་གང་།།གང་དག་ད་ལྟར་ནམ་མཁའི་མཐར་ཐུག་པར།།གདངས་མཐོན་ཆོས་སྟོན་སྡུག་བསྔལ་གྱིས་བཟུང་བའི།།འགྲོ
དབུགས་འབྱིན་ཞིང་འཇིག་རྟེན་བཞུགས་པ་དང་།།དང་པོའི་ཐུགས་བཟུང་བྱང་ཆུབ་སྙིང་པོའི་བར།།དེ་དག་སྤྱོད་ཀུན་དངོས་རྣམས་མིག་འཕྲུལ་གྱི།།རང་བཞིན་མཁྱེན་ནས་བདག་བཞིན་པ་སྤུ་ཡི།།ཁུང་བུར་དུས་གཅིག་ལ་ནི་གསལ

བར་སྟོན།།དེ་བཞིན་དུས་གསུམ་བྱང་ཆུབ་སེམས་དཔའ་དང་།།རང་རྒྱལ་འཕགས་པ་ཉན་ཐོས་མ་ལུས་ཀྱི།།སྤྱོད་དང་དེ་ལྟག་སྐྱེ་བོའི་གནས་སྐབས་ནི།།ཐམས་ཅད་པ་སྤུའི་ཁུང་བུར་གཅིག་ཆོ་སྟོན།།དག་པ
འདི་ནི་བཞེད་པ་འཇུག་པ་ཡིས།།རྡུལ་གཅིག་ཡུལ་ལ་མཁའ་གཏུགས་འཇིག་རྟེན་དང་།།འཇིག་རྟེན་མ་ཐའ་ཡས་ཕྱོགས་ཁྱབ་རྡུལ་སྟོན་མོད།།རྡུལ་རགས་མི་འགྱུར་འཇིག་རྟེན་ཕྲ་མི་འགྱུར།།རྣམ་རྟོག་མི་མངལ་ཁྱོད་ཀྱིས་སྲིད
མཐའི་བར།།སྐད་ཅིག་དེ་རེ་རེ་ལ་སྤྱོད་སྣ་ཚོགས།།ཇི་སྙེད་སྟོན་པ་དེ་སྙེད་འཛམ་བུ་གླིང་།།མ་ལུས་རྡུལ་གང་དེ་སྙེད་ལ་གྲངས་མེད།།གནས་དང་གནས་མིན་མཁྱེན་སྟོབས་དང་།།དེ་བཞིན་ལས་རྣམ་སྨིན་བློ་དང་།།མོས་པ
སྣ་ཚོགས་ཐུགས་ཆུད་དང་།།སྣ་ཚོགས་ཁམས་ནི་མཁྱེན་སྟོབས་དང་།།དེ་བཞིན་དབང་མཆོག་མཆོག་མ་ཡིན།།མཁྱེན་དང་ཐམས་ཅད་དུ་འགྲོ་དང་།།བསམ་གཏན་རྣམ་ཐར་ཏིང་འཛིན་དང་།།སྙོམས་པར་འཛུག་སོགས
བློ་སྟོབས་དང་།།སྔོན་གནས་དྲན་པ་མཁྱེན་པ་དང་།།དེ་བཞིན་འཆིའཕོ་སྐྱེ་བྲོ་དང་།།ཟག་རྣམས་ཟད་པ་མཁྱེན་སྟོབས་ཏེ།།སྟོབས་ནི་བཅུ་པོ་འདི་དག་གོ།།༡།རྒྱ་གང་ཞིག་ལས་གང་ཞིག་ངེས་པར་སྐྱེ་འགྱུར་བ།དེ་ནི་དེ་ཡི
གནསུ་དེ་མཁྱེན་རྣམས་ཀྱིས་གསུངས།།བཤད་པ་ལས་བཟློག་གནས་མིན་ཤེས་བྱ་མཐའ་ཡས་པ།།མཁྱེན་པ་ཐོགས་པ་སྤངས་པ་དེ་ནི་སྟོབས་སུ་བཤད།།འདོད་དང་མི་འདོད་དེ་ལས་བཟློག་དང་ཟད་དངོས་ཀྱི།།ལས

དང་དེ་ཡི་རྣམ་སྨིན་ཤིན་ཏུ་སྣ་ཚོགས་ལའང་།།མཁྱེན་པ་ནུས་མཐུ་ཐོགས་མེད་སོ་སོར་འཇུག་འགྱུར་པ།།དུས་གསུམ་ཤེས་བྱ་ཁྱབ་མཛད་དེ་ནི་སྟོབས་སུ་འདོད།།འདོད་ཆགས་སོགས་ཀྱིས་འབྱུང་བའི་སྟོབས་ཀྱིས་འདོད་པ་ནི།།ཤིན་ཏུ་སྣ
ཚོགས་དམན་འབྲིང་གང་ཡང་ཁྱད་འཕགས་འདོད།།དེ་ལས་གཞན་རྣམས་ཀྱིས་གཡོགས་མོས་ལའང་མཁྱེན་པ་ནི།།དུས་གསུམ་འགྲོ་བ་མ་ལུས་ཁྱབ་པ་སྟོབས་ཞེས་བྱ།།སངས་རྒྱས་ཁམས་ཀྱི་རྣམ་པར་དབྱེ་ལ་མཁས་རྣམས
ཀྱིས།།མིག་སོགས་རྣམས་ཀྱི་རང་བཞིན་གང་དེ་ཁམས་སུ་གསུངས།།རྫོགས་པའི་སངས་རྒྱས་རྣམས་ཀྱི་མཁྱེན་པ་མཐའ་ཡས་ཤིང་།།རྣམ་ཀུན་ཁམས་ཀྱི་ཁྱད་པར་ལ་འཇུག་སྟོབས་སུ་འདོད།།ཀུན་ཏུ་རྟོག་སོགས་ཆེས་རྣོ་ཉིད
ནི་མཆོག་བཞེད་ལ།།འབྲིང་གནས་སྐབས་དང་རྟུལ་ཉིད་མཆོག་མིན་པར་བཤད་དང་།།མིག་ལ་སོགས་དང་ཕན་ཚུན་སྒྲུབ་ནུས་ཆུད་པ་ལ།།རྣམ་པ་ཐམས་ཅད་མཁྱེན་པ་ཆགས་མེད་སྟོབས་སུ་གསུངས།།ལམ་འགའ་རྒྱལ་བ་ཉིད
དང་འགའ་ཞིག་རང་རྒྱལ་གྱི།།བྱང་ཆུབ་དང་ནི་ཉན་ཐོས་བྱང་ཆུབ་ཡི་དྭགས་དང་།།དུད་འགྲོ་ལྷ་མི་རྣམས་དང་དམྱལ་ལ་སོགས་འགྲོ་བ།།དེ་ལ་མཁྱེན་པ་ཆགས་མེད་མཐའ་ཡས་སྟོབས་སུ་འདོད།།འཇིག་རྟེན་མཐའ་ཡས་རྣལ་འབྱོར
བྱེ་བྲག་ལ་ཐ་དད།།བསམ་གཏན་རྣམ་ཐར་བརྒྱད་གང་ཞིག་གནས་གང་དག་དང་།།སྙོམས་འཇུག་ཁྱད་པར་གང་དག་གཅིག་དང་བརྒྱད་གྱུར་པ།།དེ་ལ་མཁྱེན་པ་ཐོགས་མེད་འདི་ནི་སྟོབས་སུ་བཤད།།ཇི་སྲིད་གཏི་མུག་དེ་སྲིད་སྲིད

གནས་འདས་བདག་དང་།།སེམས་ཅན་གཞན་རེ་རེ་ཡི་སྲིད་པའི་སེམས་ཅན་ནི།།ཇི་སྙེད་དེ་སྙེད་མཐའ་ཡས་གཞིར་བ་ནས་ཡུལ་ཕྱོགས་དང་།།བཅས་རྣམས་ལ་བློ་གང་དང་གང་ཡིན་སྟོབས་སུ་བཤད།།སེམས་ཅན་རྣམས
ཀྱི་སེམས་ཅན་རེ་རེའི་འཆི་འཕོ་དང་།།སྐྱེ་གང་འཇིག་རྟེན་ལ་གནས་ནམ་མཁའི་མཐར་ཐུག་དང་།།བཀྲ་མང་དེ་ལ་མཁྱེན་པ་དུས་དེར་འཇུག་པ་ཡིས།།མ་ཆགས་རྣམ་ཀུན་ཡོངས་དག་མཐའ་ཡས་སྟོབས་སུ་འདོད།།རྣམ་ཀུན་མཁྱེན
པའི་སྟོབས་ཀྱིས་མྱུར་དུ་རྒྱལ་རྣམས་ཀྱི།།ཉོན་མོངས་དག་ནི་བག་ཆགས་དང་བཅས་འཇིག་འགྱུར་དང་།།སློབ་མ་ལ་སོགས་ཉོན་མོངས་བློ་ཡིས་འགོག་པ་གང་།།དེ་ལ་མཁྱེན་པ་ཆགས་མེད་མཐའ་ཡས་སྟོབས་སུ་འདོད།།
།ནམ་མཁའ་མེད་པས་འདབ་ཆགས་ལྡོག་པར་མི་འགྱུར་གྱི།།འདིར་ནི་རང་མཐུ་ཟད་པས་ལྡོག་པར་འགྱུར་དེ་བཞིན།།སློབ་མ་དང་བཅས་སངས་རྒྱས་སྲས་རྣམས་སངས་རྒྱས་ཀྱི།།ཡོན་ཏན་མཁའ་ལྟར་མཐའ་ཡས་མ་བརྗོད་ལྡོག
བར་འགྱུར།།དེ་ཕྱིར་བདག་འདྲས་ཁྱོད་ཡོན་འདི་དག་ཅི།།ཤེས་པ་དང་ནི་བརྗོད་པར་ནུས་འགྱུར་རམ།།འོན་ཀྱང་དེ་དག་འཕགས་པ་ཀླུ་སྒྲུབ་ཀྱིས།།བཤད་ཕྱིར་དོགས་སངས་ཅུང་ཞིག་ཙམ་ཞིག་སྨྲས།།ཟབ་མོ་སྟོང་པ་ཉིད་ཡིན་ཏེ།།ཡོན
ཏན་གཞན་རྣམས་རྒྱ་ཆེ་བའོ།།ཟབ་དང་རྒྱ་ཆེའི་ཚུལ་ཤེས་པས།།ཡོན་ཏན་འདི་དག་འཐོབ་པར་འགྱུར།།སླར་ཡང་མི་གཡོ་སྐུ་མངའ་ཁྱོད་ཀྱིས་སྲིད་གསུམ་བྱོན་ནས་སྦྲུལ་རྣམས་ཀྱིས།།གཤེགས་པ་དང་ནི་བལྟམ་དང་བྱང་ཆུབ་ཞི་བའི་འཁོར

ལོའང་སྟོན་པར་མཛད།།དེ་ལྟར་ཁྱོད་ཀྱི་འཇིག་རྟེན་གཡོ་བག་སྤྱོད་ཅན་རེ་བའི་ཞགས་པ་ནི།།མང་པོས་བཅིངས་པ་མ་ལུས་ཐུགས་རྗེས་མྱ་ངན་འདས་པར་བཀྲི་བར་མཛད།།གང་ཕྱིར་འདི་ན་དེ་ཉིད་ཤེས་ལས་དྲི་མ་མཐའ་དག་སེལ་བ་ནི།།ལྷུར་བྱེད་གཞན་མེད
ཆོས་རྣམས་དེ་ཉིད་རྣམ་འགྱུར་དབྱེ་ལའང་བསྟེན་མིན་ཞིང་།།དེ་ཉིད་ཡུལ་ཅན་བློ་གྲོས་འདི་ཡང་ཐ་དད་འགྱུར་པ་མ་ཡིན་པ།།དེ་ཡི་ཕྱིར་ན་ཁྱོད་ཀྱིས་འགྲོ་ལ་ཐེག་པ་མི་མཉམ་དབྱེར་མེད་བསྟེན།།ག་ཕྱིར་འགྲོ་ལ་ཉེས་པ་སྐྱེད་བྱེད་སྙིགས་མ་འདི་དག་སྣོད
གྱུར་པ།།དེ་ཕྱིར་འཇིག་རྟེན་སངས་རྒྱས་སྤྱོད་ཡུལ་གཏིང་ཟབ་ལ་འཇུག་མི་འགྱུར་ཞིང་།།བདེ་གཤེགས་གང་ཕྱིར་ཁྱོད་ལ་མཁྱེན་རབ་ཐུགས་རྗེའི་ཐབས་དང་ལྷན་ཅིག་པ།།མངའ་དང་གང་ཕྱིར་བདག་གིས་སེམས་ཅན་དགྲོལ་ཞེས།ཁྱོད་ཀྱིས་ཞལ་བཞེས
ཏེ།།དེ་ཕྱིར་མཁས་པ་རིན་པོ་ཆེ་ཡི་གླིང་དུ་ཆས་པའི་སྐྱེ་ཚོགས་ཀྱི།།ངལ་བ་ཉེར་སེལ་གྲོང་ཁྱེར་ཡིད་འོང་བར་དུ་རྣམ་པར་བཀོད་པ་ལྟར།།ཁྱོད་ཀྱིས་ཐེག་པ་འདི་ནི་སློབ་མ་ཉེ་བར་ཞི་བའི་ཚུལ་ལ་ཡིད།།སྦྱར་ཞིང་རྣམ་པར་དབེན་ལའང་བློ་སྦྱངས་རྣམས་ལ
ལོགས་སུ་གསུངས།།བདེ་བར་གཤེགས་པ་མ་ལུས་ཕྱོགས་ཞིང་སངས་རྒྱས་ཡུལ་དག་ན།།ཕྲ་རབ་རྡུལ་གྱིས་རྡུལ་རྣམས་བདོག་པར་གྱུར་པ་ཇི་སྙེད་པ།།བྱང་ཆུབ་མཆོག་རབ་དམ་པར་གཤེགས་པའི་བསྐལ་པ་ལང་དེ་སྙེད་དེ།།འོན་ཀྱང་ཁྱོད་ཀྱི་གསང
པ་འདི་ནི་བསྙད་བགྱི་མ་ལགས་སོ།།།རྒྱལ་བ་ཇི་སྲིད་འཇིག་རྟེན་མཐའ་དག་མཆོག་ཏུ་རབ་ཞི་བར།།འགྲོ་བ་མིན་ཞིང་ནམ་མཁའ་རྣམ་འཇིག་འགྱུར་མིན་དེ་སྲིད་དུ།།ཤེས་རབ་ཡུམ་གྱིས་བསྐྱེད་པ་ཁྱོད་ལ་ཐུགས་བརྩེ་མ་མ་ཡིས།།ཚུལ་ལུགས

བྱེད་པས་རབ་ཏུ་ཞི་བར་འགྱུར་བ་གང་ལ་མངའ།།གཏི་མུག་སྐྱོན་གྱིས་འཇིག་རྟེན་ཁ་ཟས་དུག་བཅས་ཟ་བ་ཡི།།སྐྱེ་བོ་ཉིད་ཀྱི་ནང་མི་དེ་ལ་ཁྱོད་བརྩེ་ཇི་ལྟ་བ།།དེ་ལྟར་དུག་ཟོས་ཉེན་པའི་བུ་ལ་མ་ཡི་སྡུག་བསྔལ་མིན།།དེས་ན
མགོན་པོ་མཆོག་ཏུ་རབ་ཞིང་གཤེགས་པར་འགྱུར་མ་ལགས།།གང་གི་ཕྱིར་ན་མི་མཁས་དངོས་དང་དངོས་མེད་པར་ཞེན་པ་ཡི་བློ་ཅན་གྱིས།།སྐྱེ་དང་འཇིག་གནས་སྐབས་དང་སྡུག་དང་མི་སྡུག་བྲལ་ཕྲད་ཀྱིས་བསྐྱེད་སྡུག་བསྔལ་དང་།།སྡིག་ཅན
འགྲོ་བ་འཐོབ་པ་དེ་ཕྱིར་འཇིག་རྟེན་ཐུགས་བརྩེའི་ཡུལ་དུ་རབ་དོང་བས།།བཅོམ་ལྡན་ཐུགས་རྗེས་ཁྱོད་ཐུགས་ཞི་ལས་བཟློག་པས་ཁྱོད་ལ་མྱ་ངན་འདས་མི་མངའ།།།ལུགས་འདི་དགེ་སློང་ཟླ་གྲགས་ཀྱིས།།དབུ་མའི་བསྟན་བཅོས་ལས་བཏུས
ནས།།ལུང་ཇི་བཞིན་དང་མན་ངག་ནི།།ཇི་ལྟ་བ་བཞིན་བརྗོད་པ་ཡིན།།འདི་ལས་གཞན་ན་ཆོས་འདི་ནི།།ཇི་ལྟར་མེད་པ་དེ་བཞིན་དུ།།འདིར་འབྱུང་ལུགས་ཀྱང་གཞན་ན་ནི།།མེད་ཅེས་མཁས་རྣམས་ངེས་པར་མཛོད།།ཀླུ་སླུབ་བློ་མཚོ་ཤིན་ཏུ་རྒྱ་ཆེའི
ཁ་དོག་གིས་འཇིགས་པས།།སྐྱེ་བོས་ལུགས་བཟང་གང་དག་རྒྱང་རིང་སྤངས་པས་དེ་ཡི་ཚིག།ལེའུར་བྱས་པའི་ཁ་འབུས་ཀུ་མུ་ཏ་ཁ་ཕྱེ་བའི་ཆུས།།ད་ལྟ་ཟླ་བ་གྲགས་པ་རེ་རྣམས་རབ་ཏུ་སྐོང་བར་བྱེད།།དེ་ཉིད་བཤད་ཟིན་ཟབ་མོ་འཇིགས
རུང་འདི་ནི་སྔོན་གོམས་ཉིད་ལས་སྐྱེ་བོ་ཡིས།།ངེས་པར་རྟོགས་འགྱུར་འདི་ནི་གསན་རྒྱ་ཆེ་ཡང་གཞན་གྱིས་ཐུགས་སུ་ཆུད་མི་འགྱུར།།དེ་ཕྱིར་ཚུལ་ལུགས་རང་བློས་སྦྱར་བ་འདི་དག་མཐོང་ནས་བདག་ཏུ་བརྗོད་པ་ཡི།།གཞུང།

ལུགས་རྣམས་ལྟར་གཞན་ལུགས་བཞེད་གཞུང་འདི་ལས་གཞན་ལ་དགའ་བློ་དོར་བར་བྱ།།སློབ་དཔོན་ཀླུ་སྒྲུབ་ལུགས་བཟང་བསྙད་ལས་བདག་གི་བསོད་ནམས་ཕྱོགས་ཀྱི་མཐར།།ཁྱབ་ཅིང་ཡིད་མཁའ་ཉོན་མོངས་ཀྱིས་སྔོར་སྟོན་ཀའི་རྒྱུ་སྐར་ལྟར
དཀར་བའམ།།སེམས་ཀྱི་སྦྲུལ་ལ་གདེངས་ཀའི་ནོ་པ་བུ་དང་འདྲ་གང་ཞིག་ཐོབ་པ་དེས།།འཇིག་རྟེན་མ་ལུས་དེ་ཉིད་རྟོགས་ནས་མྱུར་དུ་བདེར་གཤེགས་སར་བགྲོད་ཤོ་ག།།དབུ་མ་ལ་འཇུག་པ་ཟབ་པ་དང་རྒྱ་ཆེ་བའི་ཚུལ་གསལ་བར
བྱེད་པ།།སློབ་དཔོན་ཟླ་བ་གྲགས་པ་ཐེག་པ་མཆོག་ལ་ཐུགས་གཞོལ་པ།།མི་འཕྲོགས་པའི་མཁྱེན་རབ་དང་ཐུགས་རྗེ་མངའ་བ།རི་མོར་བྲིས་པའི་བ་དྲུས་མ་ལས་འོ་མུ་གཞོས་པས་བདེན་པར་ཞེན་པ་བཟློག་པར་མཛད་པས་སྦྱར་བ་རྫོགས་སོ།།
ཁ་ཆེའི་ཡུལ་དབུས་རིན་ཆེན་སྦས་པའི་གཙུག་ལག་ཁང་དུ།།རྒྱ་གར་གྱི་མཁདྲ་པེ་ཏི་ལ་ཀ་དང་།བོད་ཀྱི་ལོ་ཙཱ་བ་བན་དེ་པ་ཙ་བ་ཉི་མ་གྲགས་ཀྱིས་ཁ་ཆེའི་དཔེ་དང་མཐུན་པར་བསྒྱུར་ཏེ་གཏན་ལ་ཕབ་པའོ།།